b'\n_START_ARTICLE_\nMiniconjou Indijanci\n_START_PARAGRAPH_\nMiniconjou (Mnicouyou, Minneconjou) /="Planters by the River"), jedan od sedam tribeleta Teton Siouxa, nekad nastanjeni od Black Hillsa do rijeke Platte. Nakon bitke na Little Bighornu (1876.), smje\xc5\xa1teni su na rezervat Cheyenne River u Ju\xc5\xbenoj Dakoti. Ovdje \xc5\xbeive mirno sve do 1889. kada je me\xc4\x91u Siouxe Kicking Bear uveo religiju Plesa duhova (Ghost Dance), \xc5\xa1to je jako uznemirilo ameri\xc4\x8dku vojsku. Veliki dio plemena stradao je godinu dana poslije (29. prosinca 1890.) u pokolju koji je izvr\xc5\xa1io James Forsyth sa svojim vojnicima, na mjestu zvanom Wounded Knee. Pobijeno je preko 200 \xc5\xbeena, djece i mu\xc5\xa1karaca zajedno sa poglavicom Si Tanka (Spotted Elk, poznat i kao Bigfoot). Miniconjou danas \xc5\xbeive zajedno sa jo\xc5\xa1 tri Teton plemena (Oohenonpa, San Arcs i Sihasapa), na rezervatu Cheyenne River u Ju\xc5\xbenoj Dakoti.'